পারফরম্যান্স আর্ট
পারফরম্যান্স আর্ট হলো একটি শিল্পকর্ম বা শিল্প প্রদর্শনী যা শিল্পী বা অন্যান্য অংশগ্রহণকারীদের দ্বারা সম্পাদিত ক্রিয়াকলাপের মাধ্যমে তৈরি হয়। এটি সরাসরি বা ডকুমেন্টেশনের মাধ্যমে দেখা যেতে পারে, স্বতঃস্ফূর্তভাবে উপস্থাপিত বা লিখিত হতে পারে এবং সাধারণত একটি বহুমাত্রিক চারুকলা হিসেবে জনসাধারণের কাছে উপস্থাপিত হয়। এটায় পাঁচটি মৌলিক উপাদান জড়িত: সময়, স্থান, শিল্পীর দেহ এবং উপস্থিতি, এবং স্রষ্টা ও জনসাধারণের মধ্যে সম্পর্ক। এই ক্রিয়াকলাপগুলি সাধারণত শিল্প গ্যালারি এবং জাদুঘরে উপস্থাপিত হয়, তবে এটি রাস্তায়, যেকোনো ধরনের সেটিং বা স্থানে এবং যেকোনো সময়কালে হতে পারে। এর লক্ষ্য হলো একটি প্রতিক্রিয়া সৃষ্টি করা, কখনও কখনও তাৎক্ষণিক অভিনয় এবং নান্দনিকতার অনুভূতির সহায়তায়। বিষয়গুলো সাধারণত শিল্পীর নিজস্ব জীবনের অভিজ্ঞতা বা সামাজিক সমালোচনা এবং রূপান্তরের মানসিকতার সাথে যুক্ত থাকে।